המצב במשק די מדאיג, המשכורות לשכירים לא משהו בלשון המעטה ומי שיש לו נפש חופשיה די סובל בהיותו שכיר כאשר המשכורת לא מפצה על היותו כבול למנהלים ולמערכת בו הוא עובד. הפתרון לאותו גבר או אישה הוא למצוא עיסוק נדרש ובר ביצוע על ידם ופשוט לצאת לעצמאות בתחום העסקי. נשאלת השאלה באיזה תחום הכי כדאי לבחור על מנת לשרוד במשק?!
אם זה מלוכלך מישהו כבר ישלם לך כדי לנקות.
אז כמו שהבנתם מדובר בתחום שירותי ניקיון מקצועיים. לא רבים העסקים והתעשיות שמוכנים להתעסק בניקיון מקום עבודתם בנוסף לתחום בו הם עוסקים. בגדול שירותי ניקיון מתחלקים לשני תתי שירותים מרכזיים. שרותי נקיון לצרכן הפרטי ושירותי נקיון לעסקים. לצרכן הפרטי מדובר כמובן על עוזרת בית על בסיס של פעם או פעמיים בשבוע של ניקוי הבית, ניקוי חלונות, שטיחים ושירותי נקיון שלא מצריכים עבודה אינטנסיבית. ברוב המקרים אנשים פרטיים יעדיפו עוזרת בית על פני מנקה גבר בביתם, העבודה די משעממת לטעמי וללא אתגר ואם חשקה נפשכם בכסף הגדול אז תמשיכו איתי אל עבר הצרכן העסקי.
שרותי ניקיון לעסקים זה כבר סיפור אחר. כמו שכבר אמרנו הכסף מדבר, תוכלו וגם תצטרכו להעסיק עובדי ניקיון, ובואו נודה בזה לפעמים זה כיף להיות הבוס. העבודה יותר מאתגרת, תזכו לבקר במשרדים שונים ומגוונים, להכיר אנשים חדשים ולעמוד בדרישות שונות של לקוחות. נדרשת גם מיומנות ושימוש בכלי ניקוי חדישים, אם זה בהפעלת צוות עובדי ניקיון חלונות בסנפלינג ואם זה ידע בהפעלת מכונות ניקוי גדולות. לפעמים העבודה דורשת גם לספק שירותי ניהול ואחזקה לאותו ביניין משרדים. תארו לכם שיש לכם מספר בנייני משרדים בו אתם אחראים על אחזקתם וברשותכם מספר עובדים מיומנים. אתם מטיילים ממקום למקום, מביניין לביניין עם מכשיר הקשר, מפקחים על העובדים ונותנים הוראות ובסוף החודש מחלקים משכורות וסופרים את הרווח.
במאמר הבא נבין איך נקים את העסק עצמו.